CELEX: 22020D0319
Language: et
Date: 2019-12-13 00:00:00
Title: EMP Ühiskomitee otsus nr 301/2019, 13. detsember 2019, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2020/319]

5.3.2020   
               
               
                  ET
               
               
                  Euroopa Liidu Teataja
               
               
                  L 68/44
               
            
         EMP ÜHISKOMITEE OTSUS
         nr 301/2019,
         13. detsember 2019,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2020/319]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 5. aprilli 2017. aasta määrus (EL) 2017/746 in vitro diagnostikameditsiiniseadmete kohta ning millega tunnistatakse kehtetuks direktiiv 98/79/EÜ ja komisjoni otsus 2010/227/EL, (1) mida on parandatud ELTs L 117, 3.5.2019, lk 11.
                  
               
                     (2)
                  
                  
                     Määrusega (EL) 2017/746 tunnistatakse kehtetuks direktiiv 98/79/EÜ (2) ja komisjoni otsus 2010/227/EL, (3) mis on EMP lepingusse inkorporeeritud ja mis tuleb sellest tulenevalt alates määruse (EL) 2017/746 artiklis 112 osutatud kuupäevadest EMP lepingust välja jätta.
                  
               
                     (3)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XXX peatükki muudetakse järgmiselt.
            
                        1)
                     
                     
                        Punkti 11 (Euroopa Parlamendi ja nõukogu määrus (EL) 2017/745) järele lisatakse järgmine punkt:
                        
                                    „12.
                                 
                                 
                                    
                                       32017 R 0746: Euroopa Parlamendi ja nõukogu 5. aprilli 2017. aasta määrus (EL) 2017/746, in vitro diagnostikameditsiiniseadmete kohta ning millega tunnistatakse kehtetuks direktiiv 98/79/EÜ ja komisjoni otsus 2010/227/EL (ELT L 117, 5.5.2017, lk 176), mida on parandatud ELTs L 117, 3.5.2019, lk 11.“
                                 
                              
                  
                        2)
                     
                     
                        Punktide 2 (Euroopa Parlamendi ja nõukogu direktiiv 98/79/EÜ) ja 8 (komisjoni otsus 2010/227/EL) tekst jäetakse välja alates määruse (EL) 2017/746 artiklis 112 osutatud kuupäevadest.
                     
                  
         
            Artikkel 2
            Määruse (EL) 2017/746 (parandatud ELTs L 117, 3.5.2019, lk 11) islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 14. detsembril 2019 või EMP ühiskomitee viimasele teavitamisele järgneval päeval vastavalt EMP lepingu artikli 103 lõikele 1 (*1) või EMP ühiskomitee 13. detsembri 2019. aasta otsuse nr 288/2019 (4) jõustumise päeval, sõltuvalt sellest, kumb kuupäev on hilisem.
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 13. detsember 2019
            
               
                  EMP ühiskomitee nimel
               
               
                  eesistuja
               
               Gunnar PÁLSSON
            
         
         
            (1)  ELT L 117, 5.5.2017, lk 176.
         
            (2)  EÜT L 331, 7.12.1998, lk 1.
         
            (3)  ELT L 102, 23.4.2010, lk 45.
         
            (*1)  Põhiseadusest tulenevad nõuded on nimetatud.
         
            (4)  Vt käesoleva Euroopa Liidu Teataja lk 24.